ml fr en en ml ml ml ml ml ml ml ml ml ml ml ml ml ml ml ml ml ml en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en fr en ml el ml ml en ml ml ml ml ml ml ml ml el ml ml ml ml ml ml ml ml ml ml ml ml ml ml ml en en ml en ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en en en fr en en en cs en en cs en en en en en en cs en en en en cs en en cs en en en en en en en de en en en en en en en en en en en pl en en en en en en en en en en en en cs en en en en en en
: പൊഴിഞ്ഞതിനു ശേഷം കൈതത്തലപ്പില്‍ തൂങ്ങിക്കിടക്കുന്ന പടത്തില്‍ നിന്ന്, വെളിച്ചംമങ്ങിയതിന് ശേഷം മടങ്ങിവരുമ്പോള്‍ ഉപ്പൂറ്റിയില്‍ പിടിച്ച പല്ലുകളില്‍ നിന്ന്, മഞ്ഞപ്പൊടിപ്പൊതികള്‍ തുറന്ന് വായുവിലേക്ക് വീശിവീശിയെറിയുന്ന തീരെച്ചെറിയ കൈകളില്‍ നിന്ന്,  വായിലേക്ക് കിനിഞ്ഞിറങ്ങിപ്പോകുന്ന പച്ചിലകളുടെ കയ്പ്പില്‍ നിന്ന്, നല്ലചൂടുള്ള ദിവസം ചെറിയ കാറ്റുള്ള കപ്പത്തോട്ടത്തിലൂടെ ദൂരേക്ക് നടന്നു പോകുമ്പോള്‍ ആരുമില്ലാത്ത ഒരിടത്ത് എത്തിപ്പെട്ടതിന്റെ തോന്നലില്‍ നിന്ന് :
എല്ലാവരില്‍ നിന്നും പിണങ്ങുക എന്നതായിരുന്നു കുറച്ചു മുമ്പുവരെ ഏറ്റവും പ്രധാനപ്പെട്ട ആവശ്യം. മനുഷ്യരില്‍ നിന്നും  നായ്ക്കളില്‍ നിന്നും പൂച്ചകളില്‍ നിന്നും പൂവുകളില്‍ നിന്നും ഉപ്പിലിട്ട ഉണ്ണിമാങ്ങയില്‍ നിന്നും രുചിയില്‍ നിന്നും ലഹരിയില്‍ നിന്നും കണ്ണുകൊണ്ടും ഭാഷകൊണ്ടും കാണാവുന്ന എല്ലാത്തില്‍ നിന്നും പിണങ്ങിയതിന് ശേഷമാണ് ഏറ്റവും പ്രധാനപ്പെട്ട ആവശ്യമായി അത് വളര്‍ന്നു വന്നത്. പുല്ലിലോ പുഴുവിലോ മനുഷ്യനിലോ കൊള്ളാതെ ഭാഷയിലോ ചിത്രത്തിലോ പാട്ടുകളിലോ ഏറ്റവും പ്രീയപ്പെട്ടവയുടെ വിവരണങ്ങളിലോ ഒതുങ്ങാതെ ഏതാണെന്നറിയാതെ ഒന്നിലും ഒതുങ്ങാതെ വീണ്ടും എല്ലാവരില്‍ നിന്നും തിരിച്ചിറങ്ങാന്‍ തുടങ്ങുമ്പോള്‍ പിണക്കത്തിനോ ഇണക്കത്തിനോ വഴങ്ങാതെ ഒന്നിനെയും കൂസാതെ ആരാണ് ആരിലാണ് എന്നറിയാതെ ഞാന്‍ എന്ന നിഴല്‍ വീണ്ടും. കടുത്ത ശാഠ്യക്കാരെ ആര്‍ക്കാണ് അധികകാലം സഹിക്കാന്‍ കഴിയുക?
ഭൂമിയില്‍ സാധ്യമല്ലാത്ത ചിലതിന്റെ ഭാഷയിലെ നിലനില്‍പ്പ് എല്ലായ്‌പ്പോഴും ചിണുങ്ങുന്നതിനിടയിലും നമ്മുടെ ശാഠ്യക്കാരനെ രസിപ്പിച്ചിരുന്നു. ഉദാഹരണത്തിന്, കൈതത്തുമ്പത്ത് പടം പോലെ പാറുന്ന ഉറയൊഴിഞ്ഞുപോയ പാമ്പില്‍ നിന്ന് എന്താണ് സാധ്യമാകുക, ഭാഷയിലെ തീണ്ടലുകള്‍ അല്ലാതെ ? ഇത്രത്തോളം വന്ന സ്ഥിതിക്ക് പിണങ്ങാതെ തിരിച്ചുപോകാന്‍ കഴിയില്ല എന്നിരിക്കെ ഭാഷയിലെ മാളങ്ങളിലെല്ലാം കയ്യിട്ടു നോക്കി
നീല : നീല : നീല : നീലയാകും നീ
എന്ന് കണ്ണടച്ചിരിക്കുന്നതില്‍ വലിയ കാര്യമൊന്നുമില്ല - കണ്ണു തുറക്കുമ്പോള്‍ പറഞ്ഞു പറ്റിക്കപ്പെട്ടതിന്റെ ജാള്യതയോടൊപ്പം എന്തുകൊണ്ടാണ് ഇത്രകാലം ശ്രമിച്ചിട്ടും പിണങ്ങാന്‍ പറ്റാത്തത് എന്നതിന്റെ വിശദീകരണം ഓര്‍മ്മവരികയും ചെയ്യും എന്നിരിക്കെ ഒരു കാര്യവുമില്ല.
കാര്യത്തിലേക്ക് കടക്കാന്‍ തീരുമാനിച്ചു കഴിഞ്ഞു എന്നത് വലിയ ആശ്വാസമുള്ള കാര്യമാണ്. ഇനിയാണ്, നടപടിക്രമങ്ങള്‍... ഏറ്റവും അടുത്തെത്തിയ ശ്രമത്തെ ഓര്‍ത്തെടുക്കുക എന്നതാണ്  നടപടിയുള്ള ആദ്യത്തെ ക്രമം. ഓര്‍ത്തെടുക്കുക എന്നാല്‍ ഭാഷയിലെ മാളത്തിലേക്ക് വലതു കൈപ്പത്തി വീണ്ടും തിരികെ കേറ്റുക എന്നാണര്‍ഥമെന്ന് താങ്കള്‍ പറയുന്നത് ശരിയായിരിക്കാന്‍ ഇടയുണ്ട്. പക്ഷേ, അങ്ങനെയല്ലാതെയും ഉണ്ട് എന്ന ന്യായത്തില്‍ അവിടുന്നു തന്നെ തുടങ്ങാം
ആദ്യത്തെ പാമ്പ് വൃത്തിയായി പതിഞ്ഞിട്ടുണ്ട്. സന്ധ്യയ്ക്ക് കലുങ്കില്‍ നിന്ന് താഴേക്ക് പോകുന്ന സൂര്യനെ കാത്തുനിന്ന് തോട്ടിലേക്ക് തലകുത്തി വീണ വെളിച്ചം തീര്‍ന്നു പോകുന്നതിനു മുമ്പ്  മണ്ണെണ്ണവിളക്ക് പിടിക്കാന്‍ പാഞ്ഞു പോകുന്നതിനിടയിലാണ്, ആദ്യത്തെ പാമ്പ്, അണലിയോളം സുന്ദരന്‍.
അവനെ പ്രതീക്ഷിച്ച് നമ്മള്‍ ഭാഷയില്‍ നിന്ന് പറത്തു കടക്കുന്നു.   ഇവിടെ ഇപ്പോഴാരുമില്ലാത്ത ഈ വിശാലമായ പാടത്ത് സൂര്യനെപ്പോലെ ഒറ്റയ്ക്ക് കാത്തു നില്‍ക്കുന്നു. നൈരാശ്യത്തിന്റെ സായന്തനങ്ങളില്‍ എന്തൊരു സുഖമുള്ള കുളിരായിരുന്നു എന്ന് വിരസത വിരിച്ചിട്ട ആവര്‍ത്തനങ്ങളില്‍ കുളിച്ച്  തലതോര്‍ത്തി പോരുന്നതിനിടയില്‍ വെറുതേ കുസൃതി കുതിച്ചു കയറിവരുന്നതു പോലെ അതിസുന്ദരാ നിന്നെ പ്രതീക്ഷിച്ചിവിടെ,  ഭാഷയില്‍ നിന്നെ മലര്‍ത്തിയടിച്ചതിന് പ്രതികാരമര്‍ഹിച്ച് കുറ്റബോധത്തിന്റെ കുടുസുമുറികളില്‍ നിന്നിറങ്ങി നേരിട്ട്.
ആദ്യത്തെ വിമതയെ സ്ത്രീലിംഗത്തിലേക്കും ആദ്യത്തെ ഒറ്റുകാരനെ ആണിലേക്കും നിര്‍ബന്ധിച്ചതിനു ശേഷം കെട്ടുകഥകളുടെ ഭാണ്ഡവുമായി ആട്ടിന്‍പറ്റങ്ങള്‍ക്കു പിന്നാലെ പായുന്നവര്‍ പോലും കാണാനിടയില്ല, അകലെയീ പാടത്ത് ആഞ്ഞൊന്നു പിണങ്ങാന്‍ കൊതിച്ച് പരസ്പരമറിയാത്ത എല്ലാ ജീവികള്‍ക്കുമിടയില്‍, അപ്രസക്തതയുടെ പ്രകടനങ്ങള്‍.
അല്‍പം വിഷം പോലും വേണ്ട സമയത്ത്
Email ThisBlogThis!Share to TwitterShare to FacebookShare to Pinterest
കുതന്ത്രങ്ങളില്‍ കാറ്റ് / കാറ്റാടികള്‍
അയാളോടുതന്നെ ചോദിച്ചു : -
പാത്രം പോലെ ശുദ്ധശൂന്യം ഈ കുട്ടി
കയ്യിലോല കാറ്റാടിയേന്തിയ ഒരു കുട്ടിയുടെ ചിത്രം
- : മണ്ണുതേച്ച് ഏതോ യുദ്ധകാലത്തിനു മുമ്പ്
ആണും പെണ്ണും കെട്ടിപ്പൊക്കിയ ഭിത്തികള്‍ : -
ബാക്കിയായ കുട്ടി, ബാക്കിയായ കാറ്റാടി
: - ആണിയടിച്ചുറപ്പിച്ച ചിത്രമേ
രണ്ട് ചിതല്‍പ്പുറ്റുകളിലൊന്നിന്റെ നട്ടുച്ചയില്‍ നിന്ന്
ഒരു തുമ്പില്‍ നിന്ന് അങ്ങേത്തുമ്പിലേക്ക്
ഒരു കാല്‍ കൂടുതല്‍ ശക്തിയായി ഊന്നി
ഒരു കൈ ഇടുപ്പില്‍ കുത്തി
കുതന്ത്രങ്ങളില്‍ കാറ്റ് അയാളെ നോക്കിയിരുന്നു
എന്റെ കുട്ടീ, ഇപ്പോള്‍ നിന്നെയെന്നപോലെ
അയാളുടെ ഹെലികോപ്റ്റര്‍ പറന്നിറങ്ങി വരുമ്പോഴെല്ലാം
ചുണ്ടില്‍ നിന്ന് ബീഡികളഞ്ഞ് പിന്നെയൊരു ദിവസം
കൂര്‍ത്ത പാദുകവും ഇരട്ടക്കുഴല്‍ തോക്കും
ഹൂറേ ഹൂറേ എന്നാര്‍ത്തു വിളിച്ചു
- : കണ്ടുകിട്ടിയാല്‍ തീര്‍ത്തുകളയും തായോളിയെ
: - കണ്ടോ കാറ്റിനെ?
Posted by Latheesh Mohan at 4:30 PM 1 comment:
Email ThisBlogThis!Share to TwitterShare to FacebookShare to Pinterest
Friday, January 27, 2012
മറ്റേതു രാത്രിയില്‍ അയാള്‍ വായിക്കും
കയ്യില്‍ മൂന്നു ബാറ്ററിയുടെ ടോര്‍ച്ചുമായി
അതിനിടയില്‍ നിന്ന് അയാള്‍ പോകുന്നു
പാമ്പില്‍ നിന്നും തവളയില്‍ നിന്നും പിടിവിട്ട്
നമ്മള്‍ പറഞ്ഞു വരുത്തിയ ഈ രാത്രിയില്‍
നമ്മള്‍ക്കു മുമ്പും നമ്മള്‍ക്കു ശേഷവും
Posted by Latheesh Mohan at 7:40 AM 4 comments:
Email ThisBlogThis!Share to TwitterShare to FacebookShare to Pinterest
Wednesday, September 14, 2011
'അമ്മയെക്കാണാന്‍ കുന്നുകളിറങ്ങി നടന്നുവന്നിരുന്ന വൈകുന്നേരങ്ങള്‍' എന്ന വരിയിലെവിടെയോ വച്ചാണ് സുജാത നഷ്ടപ്പെട്ടത്. കണ്ണെത്താവുന്ന ദുരത്ത് മാത്രമുണ്ടായിരുന്ന നഗരം വായുവില്‍ നിന്ന് ചുഴഞ്ഞിറങ്ങുന്നൊരു പുള്ളുവന്‍ പരുന്തിന്റെ വേഗതയില്‍, ക്രോസ്ബാറിനിടയിലൂടെ കാലിട്ട് ചവുട്ടി ചരല്‍ക്കുന്നുകളിറങ്ങി വന്നിരുന്ന തന്റെ പഴയ ഗ്രാമത്തെ റാഞ്ചിയതിന്റെ തൊട്ടടുത്ത ദിവസങ്ങളിലാണ്, തലയ്ക്കുമീതേ പറന്നിറങ്ങുന്ന കൂറ്റന്‍ വിമാനങ്ങളുടെ ഇരമ്പലില്‍ 'അമ്മയെക്കാണാന്‍ കുന്നുകളിറങ്ങി നടന്നുവന്നിരുന്ന വൈകുന്നേരങ്ങള്‍' എന്ന വരി ഒരു വഴിയായി വളഞ്ഞുപുളഞ്ഞ് തന്റെ മുന്നിലോടൊഴുകിയിറങ്ങിപ്പോകുന് നതിനിടെയിലെവിടെയോ സുജാത നഷ്ടപ്പെട്ടത്.  തടഞ്ഞു തടഞ്ഞൊഴുകുന്നൊരു അരുവിയില്‍ ഒഴുക്കിനൊത്ത് കിടന്നുകൊടുക്കുന്ന കാട്ടുതാറാവിന്‍ കൂട്ടത്തില്‍ നിന്ന് വേര്‍പെട്ടുപോയവരായിരിക്കണം  താനും ഈ വഴിയുമെന്നവള്‍.
ഒരുറപ്പിന്, സ്റ്റാലിനെ ഞാനെടുക്കുന്നു. മഞ്ഞനിറത്തില്‍ നിന്ന് ചുരണ്ടിയെടുത്ത നാരുകളിലേക്ക് കൊരുക്കുന്നു. എന്റെ കഴുത്ത് എന്റെ നിറങ്ങള്‍ എന്റെ മാല എത്ര അത്യാഗ്രഹമുള്ള ലോക്കറ്റ്: സ്റ്റാലിനെ, സ്റ്റാലിനെ മാത്രം ഞാനെടുക്കുന്നു
മനുഷ്യരില്‍ നിന്ന് ആരെയുമെടുക്കാന്‍ എത്രശ്രമിച്ചിട്ടും അവധുതന്‍ തയ്യാറാകുന്നില്ല. വളരെപ്പഴക്കം തോന്നിക്കുന്ന മനുഷ്യരുമായി കുന്നിറങ്ങുന്ന ചെമ്മരിയാടുകളുടെ വേഗതയില്ലായ്മയില്‍ ഉറങ്ങിക്കിടക്കുന്ന നിനക്ക് ബുദ്ധനെയെങ്കിലും എടുക്കാവുന്നതാണ്, മനുഷ്യരില്‍ നിന്നല്ലെന്ന് കരുതാവുന്നതാണ്
ഉടനടി പെണ്‍കുട്ടികളെ ഓര്‍മിപ്പിക്കുന്നത്ര വൃത്തിയുള്ളൊരു  കൂറ്റന്‍ കുളിമുറിയുടെ ഒത്തനടുക്ക്, കാലുകളിലേക്ക് കുനിഞ്ഞിരിക്കുന്ന ഒരാളെന്നപോലെ പിങ്ക് നിറമുള്ള ഒരു യൂറോപ്യന്‍ ക്ലോസറ്റ് എന്നന്നേക്കുമായി ഉപേക്ഷിക്കപ്പെട്ടതിനെക്കുറിച് ചുള്ള ആവര്‍ത്തിച്ചുള്ള ദൃശ്യങ്ങള്‍. ഒന്നുകൂടി തലപൊക്കി നോക്കി കേള്‍വിക്കാരുടെ അഭാവത്തെ ഗൗനിച്ച് സുജാത തുടര്‍ന്നു: ഇന്ത്യയില്‍ ഉപയോഗിക്കുന്ന വിധത്തിലുള്ള ക്ലോസറ്റുകളില്‍ അരഭാഗംവച്ച് മുറിച്ചു മാറ്റപ്പെട്ട ഒരാള്‍ ഇരിക്കുന്നതുപോലെ.
: (സ്വപ്നങ്ങളെക്കുറിച്ചുള്ള ഒരു പ്രധാനപ്പെട്ട കണ്ടുപിടുത്തം 1989ല്‍ സുജാത നടത്തിയിരുന്നു. ഒരു മേഖലയിലുള്ള മൂന്ന് വീടുകളിലെ വിവിധ മുറികളില്‍ മാറിമാറിയിരുന്ന് ഏറെക്കുറെ നാല് മാസത്തോളം സമയമെടുത്താണ് 1989 തന്നെ സംബന്ധിച്ചിടത്തോളം സുപ്രധാനമായ ഒരു വര്‍ഷമായി സുജാത മാറ്റിയെടുത്തത്. സുജാതയുടെ സിദ്ധാന്തപ്രകാരം, സ്വപ്നങ്ങള്‍ അന്തരീക്ഷത്തില്‍ ഉണ്ട്. കിടപ്പുമുറി, വരാന്ത, കുളിമുറി എന്നിങ്ങനെ മുറികളെ വിഭജിക്കുകയാണെങ്കില്‍ മൂന്ന് വീടുകളിലേയും കിടപ്പുമുറികള്‍ ഒരേദിവസം കാണുന്ന സ്വപ്നങ്ങള്‍ ഏറെക്കുറെ ഒരുപോലെയായിരിക്കും. വരാന്തകളില്‍ സ്വപ്നങ്ങള്‍ കുറവാണെങ്കിലും കുളിമുറികളെപ്പോലെ തന്നെ അവയിലും ഏറെക്കുറെ ഒരേ സ്വപ്നങ്ങളാണ് ഓടുന്നത് : )
അങ്ങനെ നോക്കുമ്പോള്‍, സുജാത തുടര്‍ന്നു, 'ഉപേക്ഷിക്കപ്പെട്ട ക്ലോസറ്റ്'  എന്ന അതീവ വൃത്തിയുള്ള സ്വപ്നം തന്നെക്കൂടാതെ ഈ മേഖലയിലെ നിരവധി ആളുകള്‍ കണ്ടിരിക്കണം. 1989ലെ ഒരു സിദ്ധാന്തം, അത് തന്റേതാണെങ്കില്‍ കൂടി, കാലഹരണപ്പെട്ടിരിക്കാതിരിക്കാനു ള്ള ഒഴിവുകഴിവുകള്‍ തിരയുന്നതിനിടയില്‍, സുജാത, അമ്മയെക്കാണാന്‍ കുന്നുകളിറങ്ങി നടന്നുവന്നിരുന്ന വൈകുന്നേരങ്ങളില്‍ പരിചയമില്ലാത്ത കൈവഴികള്‍ എവിടേക്കാണ് പോകുന്നത് എന്നന്വേഷിച്ചു പോകാനുള്ള കൗതുകം പഴയതോ പുതിയതോ അല്ലാത്ത കൂറ്റന്‍ ഹോട്ടലുകളുടെ കുളിമുറികളെന്നപോലെ തന്നെ പ്രലോഭിപ്പിക്കുമായിരുന്നുവെന് ന് കൈകള്‍ വായുവിലേക്കെറിഞ്ഞ് എണീറ്റുനിന്നു. വിഷക്കൂണുകള്‍ കൂട്ടത്തോടെ വളര്‍ന്നു നില്‍ക്കുന്ന പൊത്തുകളില്‍ നിന്ന് പുറത്തേക്ക് തലയെത്തിച്ചു നോക്കുന്ന മെലിഞ്ഞ പാമ്പുകളെപ്പോലെ വായുവിലേക്ക്  പകച്ചുനില്‍ക്കുന്ന ഞരമ്പുകള്‍. വരികള്‍ വഴിതെറ്റിയ വരികള്‍. സുജാത പിറുപിറുക്കുന്നു: അതേ മറ്റു മൂന്നുപേര്‍കൂടി. ഇതേ ഞരമ്പുകള്‍ക്കിടയില്‍ വഴിതെറ്റിയ മൂന്നുപേര്‍ കൂടി.
അടവുകള്‍ തെറ്റിത്തുടങ്ങിയ മാന്ത്രികര്‍ക്ക് മുയല്‍ക്കൂട്ടങ്ങളെ വിറ്റ് ജീവിച്ചിരുന്ന ഒരാള്‍ ഇലപ്പടര്‍പ്പുകള്‍ക്കിടയിലൂടൊരു ഇരട്ടക്കുഴല്‍ തോക്കിന്റെ തുഞ്ചത്ത് തന്നെ കണ്ടുരസിക്കുന്നുണ്ടിപ്പോള്‍ എന്ന് സുജാത ഓര്‍ക്കാന്‍ ശ്രമിക്കുന്നതിനിടയില്‍ ഉന്നം തെറ്റിയ ഒരു  വെടിയുണ്ട, പാദസരങ്ങളുടെ ശബ്ദത്തില്‍ ചിലച്ച് രണ്ടു തൂവലുകള്‍ തെറിപ്പിച്ച് മൂളിപ്പോകുന്നൊരു വണ്ടുപോലെ അവളെയൊഴിഞ്ഞ് ആഴമില്ലാത്ത അരുവിയിലെ പാറക്കല്ലുകളില്‍ തട്ടിച്ചിതറുന്നു.   അതീവ വൃത്തിയുള്ള ഒരു പടിഞ്ഞാറന്‍ ക്ലോസറ്റില്‍ പെട്ടുപോയ  കാട്ടുതാറാവിന്‍ കൂട്ടത്തില്‍ നിന്ന് വേര്‍പെട്ടുപോയവരായിരിക്കണം  താനും ഈ വഴിയുമെന്നവള്‍.
അവളെ തിരഞ്ഞു പോകുന്നതിനിടയില്‍ ഞങ്ങള്‍
വീടുകളെക്കാള്‍ വലിപ്പമുള്ള കുളിമുറികള്‍ എന്തുകൊണ്ട് വീടുകളെക്കാള്‍ വലിപ്പമുള്ള കുളിമുറികള്‍ എന്ന ആശയത്തോളം തന്നെ എണ്ണത്തില്‍ കുറഞ്ഞ് കാണപ്പെടുന്നു എന്ന് തര്‍ക്കിക്കുന്നു.
അവധൂതന്‍ എന്ന ചെത്ത് പട്ടിക്കുട്ടിയുടെ നിഴല്‍
മറ്റു വിനോദങ്ങളില്‍ ഞങ്ങള്‍ അവളെത്തിരയുന്നു
Posted by Latheesh Mohan at 4:33 PM 4 comments:
Email ThisBlogThis!Share to TwitterShare to FacebookShare to Pinterest
Saturday, July 23, 2011
ഒരു പുക കൂടിയെടുത്തിട്ട് പിരിയാം നമുക്കോമനേ
അയച്ച കത്തുകള്‍ക്കുള്ള മറുപടികള്‍/ നിരോധിച്ചിരിക്കുന്നയിടങ്ങളിലെവിടെയോ
ആണ് നീയെന്ന് കരുതുന്നു/ എങ്കിലും/ ഏത് വണ്ടിയില്‍
ഏത് വേഷത്തില്‍/ ഏത് ലിംഗത്തില്‍/ നീയിപ്പോള്‍
നാല്‍പതിനു മുമ്പ്/ നീ മറന്നുപോയ/ നിന്റെ ഇരുപത് വര്‍ഷങ്ങള്‍
വളരെച്ചെറിയൊരു പക്ഷി/ ഏറെക്കാലത്തെ നോക്കിയിരിപ്പില്‍ അലിഞ്ഞ് /
നമ്മളതിനെ പെട്ടന്ന് വായിച്ചു തീര്‍ത്തുകളഞ്ഞാല്‍/
മറന്നുപോയൊരു ബാങ്ക് അക്കൗണ്ടില്‍ നിന്ന്
ഒരു പുക, ഒരു പുകകൂടിയെടുക്കാതെ
Posted by Latheesh Mohan at 4:10 AM 10 comments:
Email ThisBlogThis!Share to TwitterShare to FacebookShare to Pinterest
Saturday, December 4, 2010
Posted by Latheesh Mohan at 1:17 PM 6 comments:
Email ThisBlogThis!Share to TwitterShare to FacebookShare to Pinterest
Saturday, August 28, 2010
ആകാശത്തിന് താഴെ വീടുകള്‍ക്കു പുറത്ത്
ഇതാ ഈ തെരുവിനെ ചിതറിക്കുന്നു
സോക്രട്ടീസിനും ഫ്രഞ്ച് വിപ്ലവത്തിനും ഇടയിലെ
തൊണ്ടും കയറും കൊണ്ടുപോകുന്ന വള്ളങ്ങളും
Posted by Latheesh Mohan at 4:26 AM 8 comments:
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
Best bored junkie in town
View my complete profile
Travel theme. Powered by Blogger.